2 Kuɛ̈n 27
Ruëc Yo-tham
(
2 Kua̱r 15:32-38
)
1
Mëë took Yo-tham ruëc, tëë kɛ run ti jiɛn da̱ŋ rɛw wi̱cdɛ dhieec, kä cuɛ ruëc kä Jɛ-ru-tha-lɛm kɛ run wäl bäkɛl. Kä cɔalkɛ man i̱, Yɛ-ru-ca nya Dha-dok. 
2
Kä cuɛ la̱t ni cuŋ nhiam Kuɔth Nhial ce̱tnikɛ tëë diaal tëë ci gua̱n ni U-dhi-yaa kɛ la̱t. Kuɛ la ɣöö /kenɛ wä rɛy luaak Kuɔth ce̱tkɛ gua̱n. Kä cu naath ŋot kɛ mi la̱tkɛ ni ti jiäk. 
3
Kä cuɛ thi̱i̱k luaak Kuɔth Nhial in te Nhial la̱t, kä cuɛ la̱t mi di̱i̱t lät kä päny O-pɛl. 
4
Kä cuɛ wi̱i̱ la̱t wi̱i̱ni pa̱a̱m Juda, kä cuɛ ti̱ec kɛ cuut la̱t rɛy ruɔ̱ɔ̱p. 
5
Kä cuɛ nyiëëny kɛ ji̱ Am-on, kä cuɛ kɛ joc kä cu ji̱ Am-on ɛ ka̱m ciɛk in bo̱r mi tekɛ ki̱luni ti kuɔ̱r kɛl kɛ bathdɔɔri wäl cuali nuɔ̱p, kɛ cuali bɛɛl ti bathdɔɔri wäl ɛn runä nɔmɔ. 
6
Inɔ cuɛ buɔ̱m, kɛ ɣöö cɛ guɔ̱ɔ̱r ni dup Kuɔth Nhial Kuothdɛ. 
7
Kä cua duɔth lätnikɛ diaal gɔ̱a̱r rɛy buɔk kua̱ri I-thɛ-rɛl kɛnɛ Juda. 
8
Mëë tookɛ kuäär tekɛ run ti jiɛn da̱ŋ rɛw wi̱cdɛ dhieec. Kä cuɛ ruëc kä Jɛ-ru-tha-lɛm kɛ run wäl bäkɛl. 
9
Kä cu Yo-tham li̱w, cukɛ jɛ kony därwec Dee-bid. Kä cu gatdɛ ni A-ɣadh ruëc kɛ gua̱thdɛ.
